Twala-t yebda yeggar taḍaret-is ɣer zdat. Teddem-it, tger-it gar yiɣallen-is, tekcem ɣer yimi n taddart, εeyyu yeɣli-d fell-as mačči d kra, ihi mi as-d-iban uxxam amezwaru, tesqerbeb ,tessuter εaṛuḍ. Fkan-as-id tečča imensi ,ssan-as-id anda ara tgen. Mi d-tefrari tafat n wass, tekker fell-as, teqleε tikli. Tama n yiwen n wassif teḥbes, tesres llufan-nni, tenṭeq: -A lxir-iw, a rrbeḥ-iw!Gma-inu yebda tikli!